तुम फिर से हमारे पास लौट आए हो!
मनूसोस, क्या हमें सुन पा रहे हो? कैसा महसूस कर रहे हो?
क्या तुम्हें याद है कि तुम्हारे साथ क्या हुआ था?
तुमने तो हमें डरा ही दिया था।
अच्छी ख़बर यह है कि संक्रमण पर एंटीबायॉटिक्स का असर दिख रहा है।
पर, शायद तुम्हें यहाँ कुछ समय रुकना पड़ेगा।
तुम्हें फिर से तंदुरुस्त होना होगा।
मनूसोस।
हम समझते हैं कि यह सब बहुत उलझन भरा है।
पर तुम्हें ठीक होने के लिए और समय चाहिए। तुम्हारा शरीर, उसे आराम चाहिए, उसे…
मैं जा रहा हूँ।
मुझे कितने पैसे देने हैं?
बिल! मुझे कितने पैसे देने हैं?
तुम्हें हमें कुछ नहीं देना।
तुम्हें नहीं।
उन असली लोगों को जो पहले यहाँ थे।
अस्पताल। टाँके, दवा। हर चीज़ की कुछ न कुछ क़ीमत होती है!
जुड़ने से पहले,
इस अस्पताल में तुम्हारे इलाज़ का खर्चा होता…
कुल 8,277.53 या तो बाल्बोआस या अमरीकी डॉलर में।
बाल्बोआस?
मैं पनामा में हूँ?
क्या तुम्हें विस्तृत रसीद चाहिए?
मैं, मनूसोस ओविएदो, इस अस्पताल का 8,277.53 डॉलर का कर्ज़दार हूँ।
साथ ही एक एम्बुलेंस का भी।
प्लूरिबस
कृपया मत उठो।
- माफ़ करना। - कोई बात नहीं।
शुक्रिया।
चीयर्स।
यह ज़्यादा मीठा तो नहीं है?
मुझे हमेशा लगता है कि मैं पर्याप्त पानी नहीं डालती।
- यह बिल्कुल सही है। - अच्छा?
क्योंकि अगर तुम चाहो, तो मैं और डाल सकती हूँ। पानी।
ओ'कीफ़ यहाँ अच्छी लग रही है।
मैं उसे वापस करने ही वाली थी।
हमें लगता है कि वह वहीं बहुत सुंदर लग रही है।
मैं
बस दरअसल उसे सुरक्षित रख रही थी।
यहाँ कई तरह के जानवर घूम रहे हैं।
भेड़िए।
भैंस। भैंसें।
और अगर वे म्यूज़ियम में चले गए
और पेंटिंगों पर अपने शरीर रगड़ने लगे, तो…
हाँ।
उससे मुश्किल हो सकती है।
अगर तुम चाहो, तो हम उन सभी इमारतों की हिफ़ाज़त कर सकते हैं।
बढ़िया होगा।
यह बढ़िया होगा।
मैं नहीं चाहूँगी कि कोई भैंस "मोना लीसा" को खा जाए।
मुझे नहीं पता कि किस बारे में बात करूँ।
किसने कहा कि हमें बात करनी है?
क्यों न एक बोर्ड गेम खेलें?
- सच में? - मज़ा आ सकता है।
ठीक है।
तो, क्या खेलें?
बनैनाग्रैम्स?
नहीं। वह मज़ेदार नहीं होगा।
तुम्हें सारे शब्द आते हैं।
शतरंज। नहीं।
हे भगवान, नहीं।
साथ ही, तुम्हारे पास एक सफ़ेद हाथी नहीं है, याद है?
पर हम तुम्हें नया दिला सकते हैं।
हमारे पास और क्या है?
"रिस्क।" दुनिया पर राज। यह मज़ाकिया है।
पता नहीं हमारे पास वह है ही क्यों।
वह कैसा रहेगा जो तुम अपने कज़िन्स के साथ खेलती थी?
बहुत धीमी हो।
क्या तुम मुझे जीतने दे रही हो? या तुम इस खेल में बस बेकार हो?
खेलती रहो और तुम्हें पता चल जाएगा।
मैंने सालों से इस खेल के बारे में सोचा नहीं था।
मेरी नानी के पास एक नीली गड्डी
और एक लाल गड्डी थी और खेल ख़त्म होने के बाद, वह हमसे उन्हें सही डिब्बों में रखने को कहती थीं।
हारने वाले को ही छाँटना पड़ेगा।
क्या तुम चाहोगी कि तुम्हारा कज़िन, हेनरी मिलने आए?
तुम उससे सन् 2005 के क्रिसमस के बाद से नहीं मिली हो।
वह बिल्कुल तुमसे बात करने जैसा ही होगा, है न?
तो फिर, नहीं।
उसने पिछले 41 दिनों से मुझसे मिलना नहीं चाहा, तो अब क्यों मिलना?
तो इसे "स्पिट" क्यों कहते हैं?
हमें पक्का नहीं पता।
क्या मतलब? तुम्हें सब पता रहता है।
- है न? स्पिट। - अह-हँ।
हमें पता है कि यह यूके में 1980 के दशक में शुरू हुआ था।
यह नाम किसने रखा, इस पर अलग-अलग मत हैं, पर कोई पक्का जवाब नहीं है।
तैयार हो? स्पिट।
सन् 1986 में, एक आदमी जिसका नाम…
वाह।
यह कमबख़्त गूगल के साथ ताश खेलने जैसा है।
क्या सब लोग वापस आ गए हैं?
ज़्यादातर। एक-दो घंटे और लगेंगे।
क्या तुम…
क्या तुम लोग उसे धोकर साफ़ कर सकते हो?
वापस आओ
बिल्कुल।
शुक्रिया।
ख़ैर, शुभ रात्रि।
कैरल, अगर तुम चाहो, तो हम रुक सकते हैं।
जितनी देर तुम चाहो।
क्या? नहीं। नहीं, नहीं। मुझे यक़ीन है कि तुम्हें काम करने होंगे।
और मेरे पास काफ़ी काम वगैरह हैं।
बस अभी-अभी ध्यान आया,
मैंने कभी यह पूछा तक नहीं कि तुम कहाँ रहती हो।
अब "मालिकाना हक़" जैसा कुछ नहीं रहा।
कोई निजी संपत्ति नहीं।
हम जहाँ भी रहते हैं, वही हमारा घर है।
ठीक है, पर…
मेरा मतलब, तुम रात को कहाँ सोती हो?
हम तुम्हें दिखा सकते हैं।
सब साथ सोते हैं?
क्यों?
इससे बिजली बचती है।
प्राकृतिक गैस बचती है।
सैकड़ों छोटे कमरों के बजाय एक बड़े कमरे को गरम या ठंडा करना ज़्यादा कारगर है।
यह कहीं उस "मेट्रिक्स" फ़िल्म के सेक्स सीन में तो नहीं बदलेगा न?
जब तक तुम न चाहो, नहीं।
हम दुनिया भर में ऐसी जगहों का इस्तेमाल करते हैं।
मॉल, चर्च, कन्वेंशन सेंटर।
रुको, यह कुत्ता तुम में से एक तो नहीं है न?
बिल्कुल नहीं।
हालाँकि वह बहुत अच्छा कुत्ता है।
उसका नाम बेयर जॉर्डन है।
ए। ए, बेयर।
ए।
- मुझे लगा नहीं था कि तुम पालतू जानवर रखते हो। - हम नहीं रखते।
पर जब कोई जानवर अपने पुराने मालिक का साथ छोड़ने से इनकार करे, तो हम उसकी देखभाल करते हैं।
बेयर को वहाँ मैल्कम से लगाव है।
तुम आज रात को हमारे साथ रुकना चाहोगी?
अगर तुम चाहो, तो हम तुम्हारे लिए अलग बिस्तर बना देंगे।
- नहीं, नहीं। - अकेले में।
ज़रूरत नहीं है। मैं घर जाऊँगी।
तुम्हें जिससे भी ख़ुशी मिले।
हम तुम्हें छोड़ सकते हैं। या तुम हमारी कार ले जा सकती हो।
मैं कोई रास्ता ढूँढ लूँगी।
तुम्हें ऐतराज़ न हो, तो हम लेट जाएँ?
कृपया।
रिओ रैंचो इवेंट्स सेंटर
हमने तुम्हारे साथ बहुत अच्छा समय बिताया।
हम वापस आकर बहुत ख़ुश हैं।
हाँ।
क्या हम तुम्हारे लिए नाश्ता बना दें?
नहीं, नहीं। मैं संभाल लूँगी।
मैंने भी अच्छा समय बिताया।
किलर सैंड फ़्ली-मेन? *सैंड फ़्लड?
रबान मरता है (फिर से?) इस बार सच में? (वैल से पूछो)
ल्यूकेशिया समुद्री डाकू के वेश में?! शेक्सपियर का संदर्भ!
ख़ुश करने के लिए उत्सुक मुझे परमाणु बम दे देंगे?!
एक मक्खी भी नहीं मार सकते
भेदभाव नहीं करते, सबको बराबर पसंद करते हैं
मुझे बदलने की कोशिश कर रहे हैं! अजीब तरह से ईमानदार हैं। झूठ नहीं बोल सकते।
वे. इंसानों को. खाते हैं.
इस नज़ारे का कोई मुक़ाबला नहीं है।
यार, मुझे ट्रेनें बहुत पसंद हैं।
ट्रेन के हॉर्न की आवाज़ में कुछ तो बात है, समझी?
उसमें क्या ख़ास है?
चलो भी, मैंने ज़िंदगी में कभी न कभी किसी इंसान से ज़रूर कहा होगा कि मुझे ट्रेन का हॉर्न पसंद है।
मुझे लगा था कि तुम्हें मेरे बारे में सब पता है।
यह नहीं।
यह…
दुनिया की सबसे तनहा आवाज़ है।
तुम यह कैसे करती हो?
यह शरीर के इलेक्ट्रोमैग्नेटिक फ़ील्ड से जुड़ा है।
यूँ कहें तो, हमारा प्राकृतिक इलेक्ट्रिक चार्ज।
यह तुम्हारे पास भी है, बस इस्तेमाल नहीं हुआ है।
तो… रेडियो की तरह?
लगभग।
पर रेडियो ट्रांसमिशन बोलने जैसा है।
वह चेतन मन से किया जाता है।
हमारा संप्रेषण अचेतन मन से होता है।
होमियोस्टैटिक।
साँस लेने जैसा।
तो…
नहीं। नहीं।
अब भी काफ़ी कुछ है जो हम सच में समझ नहीं पाए हैं।
वैसे तुम्हें अब भी ट्रेनें क्यों चाहिए?
खाद्य वितरण के लिए।
कैरल, तुम ठीक हो?
हाँ। मैं बढ़िया हूँ।
माफ़ करना। जारी रखो।
क्या तुम्हें भी यह अच्छा लग रहा है?
बिल्कुल।
तो…
मतलब… कैसे?
मेरा मतलब, मुझे पता है कि तुम अभी मालिश करवा रही हो,
पर तकनीकी तौर पर, तुम ख़ुद की ही मालिश कर रही हो।
हाँ।
इस बीच, तुम साथ ही साथ मेरी भी मालिश कर रही हो।
- तो, मेरा मतलब… - तुमने सही कहा।
यह कैसे काम करता है?
क्या सब लोग वही महसूस कर रहे हैं जो तुम अभी महसूस कर रही हो?
क्या पूरी दुनिया की मालिश हो रही है?
नहीं। ठीक वैसा नहीं है।
यह कुछ ऐसा है…
पिछले दस मिनटों में,
कुल 1,674 लोगों की मौत हुई है और 965 पैदा हुए हैं।
और…
जैसे ही हमने यह कहा, बुल्गारिया में एक व्यक्ति ग़लती से लोहे की बाड़ पर फंस गया।
हे भगवान।
घबराने की बात नहीं है।
हमें नहीं लगता कि उसके किसी भी महत्वपूर्ण अंग में लोहा घुसा है।
सब कुछ एक साथ महसूस करना असह्य हो जाएगा।
पर हमें यह होते ही पता चल जाता है।
हम अवगत रहते हैं।
जैसे हमें पता है कि अभी तुम्हारे रोंगटे खड़े हुए।
यह सब कहने के बाद,
यह मालिश… अच्छी लग रही है।
तो, वह वहाँ से आया।
हाँ।
वैसे भी, वह तारा है।
- केप्लर-22। - अह-हँ।
और वह ग्रह, जो तुम देख नहीं सकती, वह केप्लर-22बी है।
यह हमारा दिया नाम है। हमें नहीं पता कि वे उसे क्या बुलाते हैं।
उसकी त्रिज्या पृथ्वी की त्रिज्या से लगभग दोगुनी है
और हमें लगता है कि उनका ग्रह एक बहुत बड़ा महासागर हो सकता है।
कभी-कभी हम आँखें बंद करते हैं और उसकी कल्पना करने की कोशिश करते हैं।
मुझे नहीं लगता कि मैं सही जगह देख रही हूँ।
मेरा मतलब, मुझे…
शायद, स्वान तारामंडल दिख रहा है।
क्या तुम्हें कोई औरों से ज़्यादा चमकीला तारा दिख रहा है?
हाँ।
वह डेनेब है।
फिर अगर तुम पंख के पहले हिस्से से सीधी रेखा में ऊपर देखो,
तो तुम्हें प्रकाश का एक छोटा सा बिंदु दिखाई देगा।
मैं बिंदुओं में अंतर नहीं कर पा रही।
शहर से बहुत रोशनी आ रही है।
चलो देखें कि हम इस बारे में क्या कर सकते हैं।
वाह।
अब कोशिश करो।
हम तुम्हारे लिए उसे लेंस के बीचों-बीच ला सकते हैं।
शायद तुम्हें पहचानने में आसानी हो।
एक मिनट रुको। रुको, रुको, रुको, रुको।
हाँ, शायद मुझे वह दिख रहा है।
- मुझे वह दिख रहा है। - सच में?
हाँ।
तो, केप्लर-22बी पर लोग कैसे हैं?
शायद हम उनके बारे में कभी कुछ नहीं जान पाएँगे।
वे बहुत दूर हैं।
पर हमें पता है कि हम उनसे प्यार करते हैं।
और हम उनके आभारी हैं।
और हम इसे आगे पहुँचाएँगे, चाहे जितना समय लगे।
इसका क्या मतलब है?
हमें उनका तोहफ़ा साझा करना होगा।
वहाँ कहीं पर भी जो भी होंगे, उनके साथ।
बस साफ़ समझना चाहती हूँ, वहाँ मतलब, "वहाँ"?
तुम यह कैसे करोगी?
केप्लर-22बी से सिग्नल विशाल एन्टेना बना रहे हैं!!!
अंतरिक्ष में सिग्नल भेजने के लिए दुनिया की सारी ऊर्जा का इस्तेमाल कर रहे हैं!
साथ सोते हैं/चिपककर सोते हैं/शरीर की गर्मी
सेक्स? - कुशल ऊर्जा
शरीर के इलेक्ट्रिक चार्ज के माध्यम से संवाद करते हैं?
भोजन परिवहन के लिए ट्रेनें (अघ)
मुझे बदलने की कोशिश कर रहे हैं! मेरी अनुमति चाहिए
मेरे लिए एक काम करोगे?
ए।
शुक्रिया। शुक्रिया।
कोई बात नहीं।
क्या इसका मतलब वही है जो हम सोच रहे हैं?
- क्या? - तुम फिर से लिख रही हो?
लिख रही हूँ…
"वाइकारो" लिख रही हूँ। हाँ।
हाँ।
मुझे एक ख़याल आया और मैंने बस व्हाइटबोर्ड पर लिखना शुरू कर दिया
और अचानक मेरा मार्कर ख़त्म हो गया।
तो, हाँ। मैं फिर से लिख रही हूँ।
ख़ैर, हम तुम्हें नहीं रोकेंगे।
हम बस बेहद उत्साहित हैं कि हमें कुछ नया पढ़ने को मिलेगा।
और एक और "वाइकारो"।
बेशक, तभी अगर तुम हमारे साथ साझा करना चाहो।
बिल्कुल कोई दबाव नहीं है।
ज़रूर।
लिखने के लिए शुभकामनाएँ, कैरल।
मैंडोवियन स्पाइसफ़्रूट = ज़हर?! अमृत?!?! लव पोशन!
मुझे उनके बारे में क्या पता है : गुस्सा = ख़तरा?
कैसे!?
वह अच्छा था।
वह क़रीब था।
व्हूपी।
मेरी झूठी तारीफ़ मत करो।
मैं सच कह रही हूँ।
कसम से, जब मैं बच्ची थी, मैं इस खेल में बहुत माहिर थी।
हमें पता है।
तुम कमबख़्त मज़ाक कर रही हो?
हे भगवान।
तुमने कहा था कि तुमने यह पहले कभी नहीं खेला।
ज़ोज़ा ने कभी नहीं खेला।
पर हमारे पास हर ज़िंदा क्रोकेट चैंपियन का संयुक्त ज्ञान है,
तो इस चीज़ का थोड़ा फ़ायदा है।
हाँ। मैं शतरंज वगरह के मामले में समझती हूँ,
पर गेंद को मारना मसल-मेमरी है।
तुम लोग वह भी साझा करते हो?
शायद। या शायद तुम ही बेकार खेलती हो।
तुम बेकार खेलती हो, कैरल!!!!
हम वह कर रहे हैं।
ठीक है। ठीक है।
ज़ोज़ा 2 कैरल 0!
तो, बस उसके लिए, मैं तुम सभी सात अरब लोगों को हराऊँगी।
हाँ। तो,
सात अरब लोगों की धुलाई होने वाली है।
हम एक सवाल पूछ सकते हैं?
ज़रूर।
तुम्हें किस दिन लिखकर सबसे ज़्यादा मज़ा आया था?
ऐसा कुछ नहीं होता है।
सच में?
चलो भी, तुम्हारे साथ दूसरे लेखक हैं।
तुम्हें पता होना चाहिए। यह वैसा है जैसे यह पूछना,
"दाँतों में ड्रिल कराते हुए सबसे ज़्यादा मज़ा कब आया?"
बेचारी, सताई हुई लेखिका।
वैसे, अब भी मेरी बारी है।
तुम यह क्यों पूछ रही हो?
चौबीसों घंटे खुला लॉचलिन्स
कॉफ़ी के अथाह कप
यह जगह सालों से बंद थी।
मैंने कभी नहीं सोचा था कि मैं यहाँ वापस आऊँगी।
क्या हम तुम्हारे साथ बैठ सकते हैं?
कृपया, कृपया।
शुक्रिया।
क्या तुम हमें बताओगी कि कैसा महसूस कर रही हो?
हमें तुम्हारे साथ यह साझा करके गर्व महसूस होगा।
ख़ैर…
यह सब यहीं से शुरू हुआ था। जैसा कि तुम्हें बख़ूबी पता है।
मैं पीले लीगल पैड पर हाथ से लिखा करती थी।
जो मैंने अपनी अस्थाई नौकरी से चुराए थे।
मेरे पास वे लगभग 20 थे और मुझे आगे-पीछे करते हुए काफ़ी कुछ बार-बार काटते रहना पड़ता था।
पूरा समय, मैं बस एक लैपटॉप खरीदने के लिए पर्याप्त पैसे जमा करने का सपना देखती रहती थी।
और फिर मैं पन्ने फाड़ती थी,
उन सबको एक बड़े मेटल क्लिप से एक साथ क्लिप करती थी,
और वह भी मैंने चुराया ही था
जिसे दोनों हाथों से खोलना पड़ता था
ताकि बस इतना खोल सकूँ कि बस एक पन्ना डाल सकूँ।
मेरी हथेलियों में गहरे निशान पड़ जाते थे।
पूरी चीज़ एक कमबख़्त बुरे सपने की तरह थी।
और एक वेट्रेस थी, ब्री।
मुझे वह बहुत अच्छी लगती थी। वह मेरी कॉफ़ी भरती रहती थी।
उसने मुझे पूरे दिन बूथ पर कब्ज़ा करने को लेकर कभी भी परेशान नहीं किया।
हे भगवान।
ब्री
जितना समय चाहिए, लो, जान।
यह जगह।
यह जगह…
मेरी पनाहगाह थी।
मैं टूट गई थी जब यह…
यह… रुको, यह जल गई थी।
तुमने इसे फिर से बनाया?
शुरू… रुको। शुरुआत से?
एक खाली ज़मीन से?
हाँ।
हे भगवान, मुझे वे दिन याद आते हैं।
रात भर काम करना, ताकि पूरी सुबह लिख सकूँ, और फिर…
मेरा मतलब, वे सबसे अच्छे दिन थे।
सब ठीक है?
कैरल?
आज तुम हमें थोड़ा झटपट छोड़कर आ गई।
सब ठीक है?
हाँ, बढ़िया है।
व्यंग्य।
हाँ।
तुम्हें ड्रिंक चाहिए? तुम्हें ड्रिंक चाहिए।
अगर तुम्हें ख़ुशी मिलती है, तो हम एक ले लेंगे।
"हम।"
"हम सोचते हैं। हम चाहते हैं।"
क्या "मैं" कहने से मर जाओगी?
- हाँ? - बिल्कुल नहीं।
हम…
मैं… अर्थ की दृष्टि से, मुझे यह अजीब लगता है,
पर, बेशक, वह…
हम क…
वाह।
तुम्हारे पास दुनिया भर का दिमाग़ है, पर कमबख़्त एक सर्वनाम तय नहीं कर पा रही।
क्या तुम इसलिए नाराज़ हो?
वह वेट्रेस कहाँ रहती थी?
ब्री।
जिस दिन वह जुड़ी थी, जब वह, वह थी, तुम नहीं।
वह कहाँ थी?
मायामी।
नौकरी पर थी? छुट्टियों पर थी?
नौकरी कर रही थी। कॉस्मेटोलॉजिस्ट के तौर पर।
हाल ही में शादी हुई थी।
पर अब शादीशुदा नहीं रही।
तो, वह अपनी ज़िंदगी में आगे बढ़ चुकी थी, और फिर, क्या?
तुमने थोड़ा नाटक करने के लिए उसे वापस घसीट लिया? वेट्रेस थिएटर?
कैरल, हमें समझ नहीं आ रहा कि तुम क्यों परेशान हो रही हो।
क्या तुम साफ़-साफ़ बता सकती हो?
तुम मेरा ध्यान भटकाने की कोशिश कर रही हो।
मुझे ग़लत दिशा में ले जाने की।
तुम मेरा पसंदीदा डाइनर फिर से बनाती हो,
जब मैं कहती हूँ कि मैं फिर से लिख रही हूँ, तो तुम ख़ुशी से उछल पड़ती हो,
पर यह सब एक नाटक है।
यह ध्यान भटकाने की चाल है क्योंकि तुम्हें पता है कि मैंने हार नहीं मानी।
कबूल करो।
कहो कि तुम्हें पता है कि मैं हार नहीं मानूँगी।
हमें पता है।
काश तुम मान लेती।
पर यह भी सच है कि हमें "वाइकारो" बेहद पसंद है।
ठीक है, ईमानदारी।
चलो यह करते हैं। चलो सच कहते हैं।
मुझे तुम पसंद हो।
तुम लोग। तुम… जो भी हो।
तुम…
ऐसी कई चीज़ें हैं जो मुझे तुम्हारे बारे में अच्छी लगती हैं,
पर यह?
यह एक मुसीबत है।
यह टिकाऊ नहीं है।
यह मानसिक बीमारी है। यह सायकोसिस है।
तुम भूखी हो और एक पेड़ से कमबख़्त सेब तक नहीं तोड़ सकती?
मैं… कैसे…
किसी को दुनिया ठीक करनी होगी, चाहे तुम सब मुझे फिर से छोड़कर चले क्यों न जाओ।
चाहे इसका मतलब यह क्यों न हो कि मैं…
- सुप्रभात। - ए।
कब से जगी हुई हो?
काफ़ी देर से।
क्या तुम पहला चैप्टर पढ़ना चाहोगी?
मुझे इंतज़ार मत कराओ।
रबान…
अब एक औरत है।
यह बहुत पहले होना चाहिए था।
पर मैंने सोचा, अब, क्यों नहीं?
यह समझ आता है।
तो, क्या तुम बस इसमें बदलाव करोगी?
इसकी ज़रूरत नहीं है।
- यह आगे कहानी में हो सकता है। - कैसे?
दूसरी किताब वाला फ़ॉन्ट ऑफ़ ट्रुथ?
नहीं।
नहीं, वह कारगर नहीं होगा।
- नहीं, हाँ, तुमने सही कहा। - गॉलिनब्रेय के शेपशिफ्टर्स।
मैं सोच रही थी, कैवर्न्स ऑफ़…
- द कैवर्न्स ऑफ़ एवलॉर। - हाँ।
- पर वे तो समय में खो गए थे न? - हाँ।
पर रबान जैसी के लिए समय क्या है?
उन्हें बस कैप्टन वर्जिल का
- टेम्पोरल कम्पास हासिल करना है और… - टेम्पोरल कम्पास!
- वाह। - मैं सोच रही थी कि ल्यूकेशिया,
पता नहीं किसके,
पर किसी चीज़ के लिए कम्पास का इस्तेमाल करे,
पर यह बस… रबान के लिए ज़्यादा सही लगता है।
हाँ।
तो, तुम्हें अब तक अच्छा लगा?
कैरल।
हम…
मुझे यह बेहद पसंद आया।
जो पास गिटार पर।
रे ब्राउन बेस बजा रहे हैं।
माइकी रोकर ड्रम्स पर हैं
और बेशक, अनुपम डिज़ी गिलेस्पी ट्रम्पेट पर।
और अब पेश है, असली ट्रीट।
माइल्स डेविस "ऑल ऑफ़ यू" केएचएनएम, 92.4 एफ़एम पर।
उम्मीद है कि तुम दोनों के लिए काफ़ी बना रही हो।
तुम भी खाओगी।
तुम्हें ऑमलेट पसंद हैं, है न?
हमें पसंद हैं।
हमें हर तरह का नाश्ता पसंद है।
हाँ। हाँ।
पर तुम्हें… तुम्हें।
केवल "तुम्हें"…
क्या ज़ोज़ा को ऑमलेट पसंद हैं?
ज़ोज़ा को…
मुझे ऑमलेट पसंद हैं।
उन्हें चखने के ज़्यादा मौके नहीं मिले।
तुम्हारा पसंदीदा खाना क्या है?
मैंगो आइसक्रीम।
मुझे मैंगो आइसक्रीम बेहद पसंद है।
मेरे मोहल्ले में एक बूढ़ा आदमी था जो एक छोटे ठेले से बेचता था।
मैं ग्डांइस्क़ से निकलते जहाज़ों को देखती थी।
बिल्कुल नए। पहली यात्रा।
मैं शायद… दस साल की थी?
और मैं उन विशाल जहाज़ों से मुग्ध थी।
उन्हें किसने बनाया?
किसलिए?
वे कहाँ जा रहे थे?
और अब मुझे पता है।
कभी-कभी, वह ठेले वाला आदमी
हमें आइसक्रीम बार बाँट देता जब उसके पास बेचने को ज़्यादा होती थीं।
उसे पता था कि हम गरीब थे।
देश के खुलने के तुरंत बाद ही,
अचानक उसके पास नए स्वाद की आइसक्रीम आ गईं।
मिंट, कॉफ़ी, पीच।
पर मैंगो,
वह मेरा पसंदीदा था।
यह साझा करने के लिए शुक्रिया।
ज़ोज़ा?
तुम्हारे यहाँ एक मेहमान आएगा।
ठीक है।
ठीक है, ठीक है, ठीक है, ठीक है, ठीक है।
मेक्सिको-यूनाइटेड स्टेट्स सीमा 31 किलोमीटर
उप-शीर्षक अनुवादक : मून कलिता